Projekte | Solidariteit Helpende Hand
Al ons projekte
Vir baie kleuters is die enigste bord kos wat hulle daardie dag sal kry om te eet, die bord kos wat hulle by die kleuterskool kry. Dit is waarom Helpende Hand die Kosblikkie-projek by skole bedryf. Ons navorsing het gewys dat die kinders gewig verloor gedurende vakansietye omdat hulle nie goeie selfs enige voeding ontvang by die huis nie.
Helpende Hand glo dat die publiek ingelig moet word oor die beste maniere waarop hulle behoeftiges kan help. Met die jaarlikse #geeREG-veldtog wil ons publiek herinner dat elke keer wat jy geld vir 'n bedelaar langs die pad gee, verseker jy dat hy nog 'n dag op daardie straathoek sal bedel. Die #geeREG-veldtog help jou om reg te gee.
Die eerste dag van skool is 'n reuse-uitdaging vir enige kind en selfs nog meer so wanneer jy nie eers 'n potlood het nie. Die Skooltassieprojek is 'n nasionale projek waardeur alreeds 32 000 tassies aan behoeftige graadeens geskenk is sedert die projek in 2007 van stapel gestuur is. Die projek stel behoeftige graadeens in staat om hul skoolloopbaan op gelyke voet met hul klasmaats te begin.
'n Groot deel van Solidariteit Helpende Hand se werk fokus op die verligting van die swaarkry van weerlose mense – kinders gestremdes en bejaardes. Ons glo dat hierdie groep mense onvoorwaardelik bygestaan moet word.
Oor die afgelope drie jaar het die hoeveelheid pleegouers in die land drasties gedaal. Vanaf meer as 570 000 pleegouers aan die einde van 2013 het dit tot 450 000 pleegouers in 2017 gedaal. Solidariteit Helpende Hand het 'n spesiale platform bekendgestel om die te kort aan te spreek en die proses vir moontlik pleegouers makliker te maak.
SaffasHelp is 'n inisiatief van Solidariteit Helpende Hand wat daarop gemik is om fondse uit die buiteland te genereer in die stryd teen Afrikaner armoede. Die verwagting is dat die fondse 'n standhoudende bron van inkomste aan Solidariteit Helpende Hand- besorg vir die uitrol van ons projekte en sodoende die voorkoming, verligting en te verbreking van Afrikaner armoede.
Die #HelpHetta-projek verskaf sanitêre ware aan meer as 2700 skoolmeisies in +- 99 skole regoor die land. Helpende Hand hoofkantoor voorsien elke meisies drie maal 'n jaar van 'n Hanna-pakkie, terwyl Helpende Hand se landswye vrywilligertakke deurlopend produkte in hul gemeenskappe insamel en dit aan die Hetta-skole versprei.